འདི་ལྟ་བུ་བརྙན་ཡིག་ངོར་ཕབ་དུསངས་ཁོ་ལ་ཇ་སྐོལ་ཏུ་བཅུག་ནི་ཡིན།ངས་བློ་བཟང་ལ་མི་གཅིག་མངག་ཏུ་འཇུག་རྒྱུ་ཡིནཞེས་མ་ཕབ་ན་གཞན་གྱིས་གོ་དཀའ་བ་ཡིན་ནོ།།དེ་ལྟར་དབུས་དང་ཁམས་སྐད་ལ་མཚོན་ནའང་།དུས་གསུམ་གྱི་ཚིག་གྲོགས་སོགས་དང་ཚིག་མཐའ་སོགས་ཡུལ་སྐད་དང་བསྟུན་དུ་རུང་མོད།ཐོག་མར་ངེས་པར་དེ་དག་ལ་ཕྲད་གསར་བ་ལྟ་བུ་ཞིག་གི་ཆིངས་བཟོ་དགོས་པར་སྣང་ངོ་།།དེ་མིན།ཁ་སྐད་དུ་སྤྱོད་ཀྱང་ཡིག་ངོར་ཕབ་དུས་བརྡ་སྤྲོད་ཀྱི་གཞུང་དང་མི་མཐུན་པའི་ཚིག་ཕྲད་རྣམ་དབྱེ་སོགས་ནི་སུམ་རྟགས་ཀྱི་འགྲོས་དང་ངེས་པར་བསྟུན་དགོས་ཏེ།དེ་མ་བསྟུན་ན་བརྡ་སྤྲོད་ཀྱི་གོ་རིམ་རྩ་བ་ནས་འཐོར་བའི་ཉེན་ཆེ་བའི་ཕྱིར་རོ།།དེ་ལ་ཁ་སྐད་ཡིག་སྐད་གཤིབ་བསྡུར་བྱས་པའི་དེབ་རྣམས་ཀྱི་ནང་ནས་སྐལ་བཟང་འགྱུར་མེད་ལགས་ཀྱིབོད་ཀྱི་ཡུལ་སྐད་རྣམ་བཤདའདི་ལེགས་གྲས་སུ་སྣང་རུང་།ཁ་སྐད་ཡིག་ངོར་གང་འདོད་ལྟར་ཕབ་ནས་ཡིག་ནོར་དང་སུམ་རྟགས་སོགས་ལ་དོ་སྣང་ཆུང་བར་བྱས་པ་འདི་སྐྱོན་ཆེན་པོར་འདུག